stanford-oval/wikipedia huggingface dataset:
סטארקראפט 2
גזעים > Protoss (פרוטוס) > יחידות

Probe: יחידת הבנייה והעבודה של הפרוטוס, בשונה מיחידות הבנייה האחרות ה-probe לא בונה את הבניין אלא מסמן את מיקומו וסוגו והבניין נבנה מעצמו.
Zealot: היחידה הפשוטה של הפרוטוס. לאחר פיתוח שלה באחד מבנייני הטכנולוגיה יכול zealot להסתער במהירות לתוך שדה הקרב. (תוקף קרקע)
Colossus: רובוט מכה ארבע-רגלי ענק המסוגל לטפס על צוקים, יורה לקרקע שני לייזרים קטלניים נגד יחידות קלות, בגלל גובהה אפשר להתקיף את היחידה הזו גם בהתקפות נגד יחידות אוויר. (תוקף קרקע)
Immortal: יחידת קרקעית עם מגינים מיוחדים המקהים התקפות חזקות, בעלת תותח עוצמתי כנגד מטרות קרקעיות משוריינות. (תוקף קרקע)
Stalker: יחידה קרקעית זריזה המסוגלת לשגר את עצמה ולתקוף מרחוק. (תוקף קרקע ואוויר)
Mothership: יחידה מעופפת חזקה אשר מייצרת שדה הסוואה שמעלים יחידות ידידותיות שמסביבה. ניתן להחזיק רק אחת כזו בכל רגע נתון. מסוגלת ליצור חור שחור זמני אשר מעלים את יחידות האויב.
Warp Prism: משמש להובלת יחידות וכמקור אנרגיה.
Phoenix: מטוס עליונות אווירית. בעל יכולת להרים יחידות אויב לאוויר ולנטרלם לזמן קצר. (תוקף אוויר)
Void Ray: יחידה מעופפת היורה לייזר אשר גורם נזק רב יותר ויותר בעת התמקדות במטרה בודדת לאורך זמן. טובה נגד מבנים, חלשה נגד ירי של נשק קל יותר. (תוקף קרקע ואוויר)
Observer: יחידה מעופפת אשר נועדה לספק מודיעין צבאי לגבי האויב. היא ממוסכת (בלתי נראית) וכמו כן יכולה לראות יחידות ממוסכות של האויב.
גזעים > Zerg (זרג)

הזרג הם גזע של דמויי-חרקים ענקיים שמסתמך על ביולוגיה, גנטיקה ואבולוציה במקום על טכנולוגיה מכנית. הזרג מאורגנים בנחילי ענק עליהם שולטים מוחות-על.
גזעים > Zerg (זרג) > יחידות

Drone: יחידת הבניה והעבודה של הזרג. כאשר מסמנים ל-drone לבנות, הוא יקריב את עצמו ויהפוך בעצמו לאותו מבנה, מסוגל לבנות מבנים רק על Creep (למעט Hatchery).
Zergling: החרק הפשוט ביותר של הזרג, שניים ממנו נוצרים מלרווה אחת. (תוקף קרקע)
Baneling: חרק מתאבד אשר יוצר פיצוץ בעת המוות. מסוגל לגרום נזק עצום ליחידות מסוג Bio. (תוקף קרקע)
Roach: חרק קרקעי בעל שריון חזק היורק חומצה וגורם נזק רב לכל מטרה קרקעית, בעל יכולת לנוע מתחת לקרקע. (תוקף קרקע)
Infestor: יחידה תומכת לחימה אשר מסוגלת להשתלט על יחידות אויב מרחוק לזמן קצר, "לשתק" יחידות של האויב ולזמן יחידות בשם "Infested Terran", ובעל יכולת לנוע מתחת לקרקע.
Mutalisk: יחידה מעופפת מהירה ביותר. (תוקף קרקע ואוויר)
Corruptor: חרק מעופף בעל התקפה חזקה כנגד מטרות אוויריות גדולות. מסוגל להחליש יחידות אויב לזמן קצר. (תוקף אוויר)
Overseer: חרק מעופף תומך לחימה המסוגל לגלות אויבים מוסתרים ולנטרל בנייני אויב לזמן מוגבל ועוד.
Broodlord: יחידה אווירית שמשריצה לקרקע חרקים קטנים אשר תוקפים את האויב, נוצרת על ידי שדרוג ה-"Curruptor". (תוקף קרקע)
Ultralisk: חרק קרקעי בעל שריון חזק ביותר ולהבים חזקים ביותר. (תוקף קרקע)
סטארקראפט 2: לב הנחיל (StarCraft II: Heart of the Swarm)

"לב הנחיל" מוסיף אל סטארקראפט 2 קמפיין חדש, יחידות מולטיפלייר (משחק רב-משתתפים) חדשות שינויים ליחידות קיימות, ובאטל.נט משופרת.
קמפיין "לב הנחיל" ממשיך את סיפור הקמפיין של "כנפי החירות" ועוקב אחרי שרה קריגן, לשעבר מלכת הלהבים ששלטה על הזרג.
בקמפיין זה השחקן שולט על גזע הזרג - בשונה מ"כנפי החירות" בו הוא שולט על הטארן.
בקמפיין 20 משימות והוא כולל גם 7 מיני משימות אבולוציה של יחידת זרג.
סטארקראפט 2: לב הנחיל (StarCraft II: Heart of the Swarm) > יחידות מולטיפלייר חדשות > טראן

Widow Mine: מוקש המתחפר באדמה ושולח טילים אל יחידות אויב קרובות, הטיל מתפוצץ, מסב נזק כבד ליחידה המרכזית ופוגע ביחידות קרובות.
Hellbat: הלבט יכול להשתנות ל-Helion לאחר שדרוג, יחידה משוריינת, טובה נגד יחידות קלות, סופגת יותר נזק מאשר בצורת הליון.
סטארקראפט 2: לב הנחיל (StarCraft II: Heart of the Swarm) > יחידות מולטיפלייר חדשות > פרוטוס

Mothership Core: ליבת ה-Mothership היא גרסה חלשה יותר של ה-Mothership המיועדת לסייע בשלבים המוקדמים של המשחק, יכולה לספק תותח הגנה עוצמתי לנקסוס נבחר, לשגר אותה ואת כל הצבא שלידה אל נקסוס נבחר, וליצור שדה שמאט את יחידות האויב. מסוגלת להפוך ל-Mothership.
Oracle: יחידת סיוע אווירית, יכולה להפעיל את כלי הנשק שלה לזמן מוגבל - תותח הפלזמה שלה מסוגל להרוג עובדים ויחידות קלות במהירות, בנוסף יכולה לזהות יחידות ממוסכות, ולחשוף שדה רחב סביב למבנה או יחידה נבחרת.
Tempest: יחידת ארטילריה אווירית, משגרת כדורי חשמל גדולים לטווח עצום.
סטארקראפט 2: לב הנחיל (StarCraft II: Heart of the Swarm) > יחידות מולטיפלייר חדשות > זרג

את היחידות הללו ניתן לשחק בסיפור של "לב הנחיל":
Viper: יחידת סיוע אווירית, יכולה למשוך אויבים אליה וליצור ענן של ערפל ירוק שגורם לאויבים לתקוף רק יחידות שקרובות אליהם מאוד.
Swarm Host: יחידת זרג ארטילרית, שולחת חרקים זוחלים ללא סוף היורים חומצה למטרה.
סטארקראפט 2: מורשת הריק (Starcraft 2: Legacy of the Void)

בפסטיבל בליזקון בשנת 2014, בליזארד הכריזה על ההרחבה השנייה והאחרונה למשחק. ההרחבה תשפר את חוויית המשחק ברשת, תוסיף יחידות חדשות וקמפיין חדש אשר ימשיך את עלילת המשחקים הקודמים ויתמקד בגזע הפרוטוס.
בתאריך 17 ביולי 2015, בליזארד החלה במכירה המוקדמת של המשחק, כאשר העותק הדיגיטלי, הניתן לרכישה מהאתר, כולל 3 משימות פרולוג אשר זמינות מידית ממועד הרכישה.
קהילת המשחק

חברת Blizzard Entertainment, יצרה בנוסף לסדרת משחקי המחשב, טורנירים ותחרויות, בהם השחקנים נלחמים זה בזה במשחק. Blizzard Entertainment מרבה לערוך ולממן תחרויות מסוג זה, ואף להעניק פרסים יקרי ערך לזוכים. בנוסף להתרחשות שסובבת סביב המשחקים, ישנם גם קריינים, המקריינים את מהלך התחרויות והקרבות. המשחק גם משוחק בתחרויות גיימינג שאינן תלויות בבליזארד, דוגמת ESL, Cyberathlete Professional League, וכו'. שחקנים אסיאתיים, במיוחד מסין ומקוריאה הדרומית, בולטים במיוחד בזכיותיהם בתחרויות שכאלה.
אטאנאס פאנטב

| --- | --- |

הקולונל אטאנאס פאנטב
 לידה:  16 בפברואר 1892 בלוגראדצ'יק, נסיכות בולגריה בולגריה
 נרצח:  3 במאי 1943 (בגיל 51) סופיה, ממלכת בולגריה בולגריה
 מדינה:  בולגריה 
 השכלה:  האוניברסיטה הצבאית הלאומית ע"ש וסיל לבסקי 
 השתייכות:  בולגריה משטרת וצבא ממלכת בולגריה.
 תקופת הפעילות:  מ-1915 
 דרגה:  קולונל
 תפקידים בשירות
 מפקד המשטרה הבולגרית   ראש בית הדין הצבאי העליון בסופיה
 
הבית בסופיה אשר בכניסה אליו התנקשו בחייו של פאנטב
אטאנאס פאנטב (בבולגרית: Атанac Пантeв;‏ 16 בפברואר 1892, בלוגראדצ'יק, נסיכות בולגריה - 3 במאי 1943, סופיה, ממלכת בולגריה) היה קולונל בולגרי, מפקד המשטרה הבולגרית בראשית מלחמת העולם השנייה ואחראי ליישום המסע לגירוש נתינים זרים, במסגרתו גורשו 4,022 מיהודי בולגריה.
תחילת הקריירה

פאנטב התחנך באקדמיה הצבאית הבולגרית בסופיה, ולאחר סיום לימודיו הוצב לשירות צבאי בדרגת סגן. הוא לחם במלחמת העולם הראשונה כמפקד פלוגה. לאחר המלחמה שוחרר משירות פעיל וסיים תואר ראשון בכלכלה באוניברסיטת סופיה ותואר שני באוניברסיטת וינה. החל מראשית שנות ה-30 הועסק כחוקר צבאי בבתי דין צבאיים. ב-30 בדצמבר 1938 מונה למפקד המשטרה הבולגרית וכיהן בתפקיד עד קיץ 1941.
הוא נודע כפאשיסט ותומך נלהב של הגנרל חריסטו לוקוב, מנהיג הארגון הפאשיסטי "איחוד הלגיונות הלאומיים הבולגרים", שתמך במדינות הציר.
רדיפת יהודי בולגריה > ליל הבדולח הבולגרי

ב-20 בספטמבר 1939 יזם הארגון האנטישמי "ראטניק" מצעד בחוצות סופיה. בהסכמה שבשתיקה מצד המשטרה הבולגרית והעומד בראשה, הסתיים המצעד בהתקפה על בתי עסק בבעלות יהודית, ניפוץ שמשות והצתות. למחרת הגיעו חברי הקונסיסטוריה היהודית של בולגריה לפגישה עם פאנטב כדי למחות על אי התערבות המשטרה להרגעת המהומות. פאנטב טען ששר הפנים הורה לו שלא להתערב להרגעת הרוחות. חברי הקונסיסטוריון פנו לשר הפנים בתלונה, וב-22 בספטמבר פרסם פאנטב הודעה שבה נתבקשה אוכלוסיית סופיה לשמור על השקט וכי נגד מפירי הסדר יינקטו צעדים חריפים.
רדיפת יהודי בולגריה > המסע לגירוש נתינים זרים

ב-16 בספטמבר 1939, בהנחיית ראש הממשלה הבולגרי גאורגי קְיוֹסֶאִיבָנוֹב, פרסם הקולונל פאנטב צו המורה ל-4,022 נתינים זרים לעזוב את גבולות הממלכה. נתינים זרים אלו היו פליטים יהודים. מטרתו של פאנטב הייתה לגרש בעלי נתינות זרה חזרה אל מדינותיהם ואת השאר להכווין להעפלה לארץ ישראל.
נתיני המדינות הזרות, בעיקר מיוון ומטורקיה, נתקבלו במדינותיהם, ומחוסרי הנתינות נעצרו בהוראתו של פאנטב. העצורים הוכו, רכושם נבזז, הם הועלו על משאיות והושארו בשטח המפורז בגבולות בולגריה, יוון וטורקיה. עדויות מפלובדיב מציינות כי על העצורים נאסר לקחת מטלטלין. בשטח ההפקר הותקפו היהודים בידי משמרות הגבול, נשים נאנסו ועשרות נהרגו. נציגי הקונסיסטוריון של יהדות בולגריה נפגשו עם הקולונל פאנטב, מחו נמרצות על הפגיעה ביהודים בשטחים המפורזים וביקשו ממנו לפעול להפסקת הרדיפות. פאנטב השיב שהם אינם אזרחים בולגרים ולקונסיסטוריון אין כל זכות חוקית להגן עליהם.
בגבור מחאות הקונסיסטוריון ובהיעדר כל אפשרות לשלח אל מחוץ לגבולות הממלכה את מאות היהודים שהיו מצויים בשטח המפורז, הורה הקולונל פאנטב להעבירם לווארנה כדי להעלותם על ספינות מעפילים. המשפחות היהודיות הגיעו לווארנה במצב קשה, מוכות רעב, נרשמו פצועים וחולים רבים בטיפוס הבטן בשל היעדר כל תנאי תברואה בשטח המפורז. הקהילה היהודית בווארנה נרתמה לסייע להן במזון, בבגדים ובמחסה. חלק מהפליטים הועלו על ספינות מעפילים, חלקן ספינות פרטיות שהפעיל הד"ר ברוך קונפינו ובכללן ה"רודניצ'אר" וה"סלבדור".
פאנטב הורה למנהל הנמל בווארנה להתיר את הפלגת "הסלבדור", בניגוד לחוות דעתו המקצועית שקבעה שהספינה אינה כשירה לשיט. הספינה טבעה בים השיש ו-238 מנוסעיה נספו. יש הרואים בפאנטב אחראי ישיר ויחיד לטביעת הספינה. ועדת החקירה שהקים הקונסיסטוריון לאחר טביעת "הסלבדור" הטילה את האחריות לאירוע על הוועד הציבורי אשר בראשו עמדה קונפינו. לאור איומיו האישיים של פאנטב על ראשי הקונסיסטוריה שלא לפרסם את הדו"ח, לא נכללה בו כל התייחסות לגבי חלקה של הממשלה הבולגרית, הוא לא נחתם על ידי מי מחברי הוועדה מחשש לשלומם ומעולם לא פורסם רשמית.
רדיפת יהודי בולגריה > מחנה המעצר איגנטייבו

ב-1 במרץ 1941 נכנס הצבא הגרמני ללא קרב לשטחי בולגריה וב-6 באפריל פלש לממלכת יוגוסלביה. 100 פליטים יהודים שאיבדו את נתינותם היוגוסלבית נעצרו על ידי המשטרה הבולגרית וביחד עם עוד 200 עצורים מווארנה, הובלו לכפר איגנטייבו ונכלאו בו. נשיא הקהילה היהודית בווארנה ז'אק טולידו פנה לפאנטב שכיהן כמפקד שירותי הביטחון במשטרת הביטחון הכללית בסופיה, בבקשה לשחרר את היהודים והוא הזמין את נציגי הקונסיסטוריון לפגישה במטה משטרת הביטחון. בפגישה דרש סטואיל דראגאנוב, סגנו של פאנטב, שוחד מנציגי הקונסיסטוריון כדי למנוע את גירושם של 300 העצורים אל מותם במחנות ריכוז מחוץ לגבולות בולגריה. ז'אק טולידו הצליח לגייס 80,000 לבות שהועברו למשטרה הבולגרית וכעבור מספר ימים שוחררו העצורים.
שלהי הקריירה ואחריתו

בקיץ 1941 התמנה פאנטב לסגן ראש בית הדין הצבאי העליון בסופיה. הוא נודע בקשיחותו הרבה כלפי חברי המחתרת הקומוניסטית, או החשודים באהדתה. ב-15 בנובמבר 1942 סיים את תפקידו. ב-13 בפברואר 1943 נרצח פטרונו של פאנטב, הגנרל חריסטו לוקוב, על ידי חברי הארגון הקומוניסטי "המלאכים השחורים". ב-3 במאי 1943 ארבו לפאנטב בסמיכות לביתו כמה מחברי "המלאכים השחורים" ובהם הפרטיזנית היהודייה ויולטה יעקבה וירו בו. פאנטב נפצע ומאוחר יותר מת מפצעיו. הלווייתו נערכה למחרת היום בסופיה. במרץ 1945 הועמד פאנטב לדין בבית הדין המיוחד שהוקם לשפיטת חברי המשטר הפאשיסטי הבולגרי ומשתפי הפעולה עם הגרמנים. ב-29 באפריל 1945 הרשיע אותו בית הדין בפשעים נגד העם הבולגרי. הוא נידון למוות וכל רכושו הוחרם.
ב-1970 הופק בבולגריה סרט קולנוע בשם "המלאכים השחורים", שעסק בפעילות הארגון המחתרתי ואזכר במרומז את רציחתו של פאנטב.
ראו גם

יהדות בולגריה
בולגריה במלחמת העולם השנייה
הערות שוליים

↑  ארדיטי, סמי-שמואל, זכרונות מתקופת השואה 1940-1943, באתר mediatimesreview.com (בבולגרית).
↑  קשלס, חיים, קורות יהודי בולגריה, כרך ג'-תקופת השואה, הוצאת דבר, תל אביב, עמודים 20-21.
↑  ז'קלין סופרמן, החקיקה האנטי-יהודית בבולגאריה, 1940-1942, והתגובות עליה, פעמים, 27, תשמ"ו 1986, עמ' 143–168. חוברת שהוקדשה לנושא יהדות ספרד והמזרח בתקופת השואה, עמוד 147.
↑  רומנו, אלברט.א, תקופת המשבר והפילוג 1930-1940, בתוך:אנציקלופדיה של גלויות-יהדות בולגריה, ירושלים, 1967, עמודים 591-592.
↑  קשלס, חיים, קורות יהודי בולגריה, עמודים 27-28.
1 2  קשלס, חיים, ספינות המעפילים סלבדור, דוריאן ונאדז'דה, בתוך: אנציקלופדיה של גלויות-יהדות בולגריה, ירושלים, 1967, עמודים 775-788.
1 2  אלמוג, ישראל, השתתפות הנוער היהודי בתנועות מרי בבולגריה בתקופת מלחמת העולם השנייה, באתר "הלוחם היהודי במלחמת העולם השנייה". ב-18 ביוני 1944 נהרגה ויולטה יעקבה בחילופי אש עם המשטרה הבולגית.
↑  שלמה שאלתיאל, מארץ הולדת למולדת, עלייה והעפלה מבולגריה ודרכה בשנים 1939 - 1949, הוצאת עם עובד, 2004, עמוד 89.
↑  קשלס, חיים, קורות יהודי בולגריה, עמודים 35-39.
↑  מנולובה, ליובה "הקטיפה השחורה" חיסלה אדם חף מפשע, באתר lubamanolova.info (בבולגרית).
↑  מנולובה, ליובה "הקטיפה השחורה" חיסלה אדם חף מפשע-חלק ב', באתר lubamanolova.info (בבולגרית).
↑  קרבנות רדיפות הקומוניסטים בבולגריה, באתר victimsofcommunism.bg (באנגלית).
↑  "מלאכים שחורים", באתר imdb.com (באנגלית).
INSEE

| --- | --- |

 תחום:  administration publique générale 
 מדינה:  צרפת 
 מטה הארגון:  מונרוז' 
 מנכ"ל:  ז'אן-לוק טברנייה 
 תקופת הפעילות:  27 באפריל 1946 – הווה (78 שנים) 
 www.insee.fr
 קואורדינטות:  48°48′59″N 2°18′26″E﻿ / ﻿48.81629°N 2.30723°E﻿ / 48.81629; 2.30723
 he
 
המכון הלאומי לסטטיסטיקה ומחקרים כלכליים (בצרפתית: L’Institut national de la statistique et des études économiques; בראשי תיבות: INSEE) הוא הגוף האמון על יצירה, ניתוח ופרסום הסטטיסטיקות הרשמיות של צרפת כגון: השווי הלאומי, שינויים דמוגרפיים של צרפת (אנ'), נתוני האבטלה ועוד. המכון נמצא תחת משרד הכלכלה והאוצר של צרפת אך הוא גוף עצמאי, לפי חוק, שנתון לביקורת של  אירוסטאט (אנ'). המכון עובד בשיתוף פעולה הדוק עם המכון הצרפתי למחקרים דמוגרפיים (אנ') (INED).
תפקידיו העיקריים של המכון הם:
פרסום נתונים דמוגרפיים וכן שינויים דמוגרפיים וניתוחים של הדמוגרפיה של צרפת
מדידת אינדיקטורים כלכליים כמו תוצר מקומי גולמי, אחוז אבטלה, אחוז מועסקים, מידת העוני ועוד.
יצירה ופרסום של נתונים פיננסיים כמו מדד המחירים לצרכן, רמת אינפלציה
תפעול של הקוד הגאוגרפי של צרפת שמכיל קוד לכל קומונה, רובע, מחוז וחבל
לפני הקמת INSEE בתחום זה בצרפת פעלו כמה ארגונים. הראשון הוקם על ידי אדולף טייר בשנת 1833, בשנת 1840 שמו שונה לסטטיסטיקה הכללית של צרפת (צר') (SGF). בשנות ה-20 של המאה ה-20 רנה קמיל הכניס לשימוש הארגון מערכות אוטומטיות והקים בית ספר מיוחד להכנת מומחים לארגון.
המכון הלאומי לסטטיסטיקה ומחקרים כלכליים נוסד לפי סעיפים 32 ו-33 לחוק האוצר ב-27 באפריל 1946. המכון החליף את המוסד הלאומי לסטטיסטיקה (צר') (SNS). באותה שנה המכון אחראי על מפקד האוכלוסין של צרפת ובאוגוסט 1946, המכון מקבל את האחריות על ניהול רשימות המצביעים במסגרת חוק 46-1889.
פרסומי המכון העיקריים:
Insee Première - שבועון קצר שכולל נתונים פיננסיים.
Insee Références - אוסף הפרסומים של המכון.
Économie et Statistique (כלכלה וסטטיסטיקה) - ירחון בנושא כלכלה.
הערות שוליים

↑  גליונות Insee Première החדשים ביותר באתר INSEE
↑  גליונות Économie et Statistique החדשים ביותר באתר INSEE
| --- | --- |
בקרת זהויות :  NLI: 987007595297605171  BNE: XX140777  BnF: cb11864528n (data)  GND: 35997-X  ISNI: 0000 0001 2175 8468  LCCN: n80126107  NKC: kn20100211012  NLA: 36244567  NLG: 55812  SUDOC: 028398890  VIAF: 144423810   WorldCat (עם VIAF): 144423810
דגימה (עיבוד אותות)

למעלה – אות רציף; באמצע – האות הדוגם (רכבת הלמים); למטה – האות לאחר הדגימה
בעיבוד אותות, דגימה היא עיבוד של אות רציף לכדי אות בדיד. דוגמה נפוצה לדגימה היא המרה של גלי קול אות חשמלי אנלוג/רציף בזמן ממיקרופון, לרצף של דגימות בדידות (דיגיטליות) בזמן. דגימה מייחסת ערך או קבוצת ערכים בדידים למשתנה התלוי (לרוב זמן או מרחב).
דוגם הוא האמצעי שמבצע את דגימת האות הרציף. דוגם אידיאלי-תאורטי מפיק דגימות שבנקודות זמן בהן נדגמו הן שוות בערכן לאות הרציף שנדגם. דוגם ADC‏ (Analog to Digital Converter) מעביר את האות הרציף (האנלוגי) לאות בדיד (דיגיטלי). הפעולה ההופכית לדגימה שהופכת אות בדיד לרציף היא DAC‏ (Digital to Analog Converter).
תדר נייקוויסט מציין את הקצב הנמוך ביותר בו ניתן לדגום את האות כך שיהיה ניתן לשחזר את האות המקורי באופן מדויק. לדוגמה, אם האות חסום ברוחב פס  BW=4\ kHz, נדרש תאורטית קצב דגימה של לפחות  F_{s}=8\ kHz כדי לשחזר את האות.
ראו גם

תורת הדגימה (עיבוד אותות)
| --- | --- |
בקרת זהויות :  NKC: ph136736 
ערך זה הוא קצרמרבנושא מדעי המחשב. אתם מוזמנים לתרום לוויקיפדיה ו.
ניסוי שטרן-גרלך

בניסוי שטרן-גרלך אלומת חלקיקים לא מקוטבים (בעלי ספין ממוצע 0) עוברת דרך שדה מגנטי הגורם לפיצול מרחבי שלהם בכיוונים שונים
ניסוי שטרן-גרלך (Stern-Gerlach experiment) הוא ניסוי חשוב בתחום הפיזיקה האטומית ותורת הקוונטים שבוצע על ידי הפיזיקאים הגרמנים אוטו שטרן ווולטר גרלך בשנת 1922. 
הניסוי הראה כי לאטומים תנע זוויתי בדיד וגם כי לאלקטרון יש ספין. הניסוי משמש לעיתים להדגמת עקרונות מסוימים של תורת הקוונטים.
ניסוי שטרן-גרלך - 
 אטומים עוברים דרך אזור עם שדה מגנטי לא אחיד ומוסטים ממסלולם. קלאסית התפלגות הפגיעות בגלאי אמורה הייתה להיות רציפה (ירוק), אך בפועל כך הסתבר, התפלגו האטומים סביב 2 ערכים (כחול).
הניסוי מתבסס על כך ששדה מגנטי לא אחיד מפעיל כוח על גופים בעלי מומנט מגנטי העוברים דרכו. קלאסית עומד כוח זה ביחס ישר למידת השתנות השדה הלא אחיד לאורכו של ציר נתון, ולרכיב המומנט המגנטי בכיוון ציר זה של הגוף העובר דרך השדה, והוא נתון בביטוי  {\vec {F}}={\vec {\nabla }}({\vec {\mu }}\cdot {\vec {B}}). לכן, כאשר חלקיקים בעלי מומנט מגנטי ידוע ואוריינטציה אקראית במרחב מועברים דרך אזור בו יש שדה מגנטי בעל גרדיאנט ידוע, ניתן למדוד בעזרת הסטייה שלהם מן המסלול המקורי את המומנט המגנטי שלהם בכיוון מסוים. מומנט מגנטי זה תלוי בתנע הזוויתי של החלקיקים. קלאסית, בגלל האוריינטציה האקראית של החלקיקים לפני כניסתם לשדה המגנטי, התנע הזוויתי שלהם (בכיוון מסוים) יכול לקבל רצף של ערכים, והתפלגות פגיעות החלקיקים בגלאי אמורה לשקף זאת.
בניסוי נודפו אטומי כסף על ידי חימום כסף בתנור, ולאחר מכן הם הוכוונו כאלומה דרך שדה מגנטי לא אחיד. ברור כי בכניסה לשדה המגנטי האוריינטציה המרחבית של אטומי הכסף הייתה אקראית. ביציאה מהשדה המגנטי הוצבה כגלאי לוחית, ועליה הצטברו אטומי הכסף בהתאם למקום פגיעתם. מהרישום שהותירו החלקיקים בגלאי התברר כי התנע הזוויתי שלהם מתפלג סביב שני ערכים בלבד,  \pm {\frac {\hbar }{2}} במקום סביב רצף ערכים המתבקש על פי המכניקה הקלאסית. המסקנה מתוצאה זו היא שהתנע הזוויתי אינו רציף, ומקבל ערכים בדידים. ב-1927 הפעילו פיפס וטיילור מערך ניסוי הדומה לזה של שטרן וגרלך, על אלומת אטומי מימן. גם בניסוי זה התפלג התנע הזוויתי סביב שני ערכים בדידים. החשיבות שבניסוי פיפס וטיילור הייתה בכך שניתן היה להסיק ממנו מסקנות יותר חד משמעיות מאשר בניסוי שטרן-גרלך באשר לגורם ההתפלגות לערכי תנע בדידים, מכיוון שבאטומי מימן פרוטון בודד ואלקטרון בודד. מניסוי זה התברר כי מקור התנע הזוויתי בניסויים אלה הוא האלקטרון, ומכאן שלאלקטרון יש ספין (תנע זוויתי אינטרינזי). מסקנה זו הבהירה כי זהו גם מקור ערכי התנע הבדידים בניסוי שטרן-גרלך. התנע הזוויתי המרחבי הכולל של אטום כסף הוא אפס, אך לאטומי כסף יש מלבד קליפות אלקטרונים מלאות, אלקטרון יחיד בתת הקליפה 5s, והוא הגורם לערכי התנע הבדידים שנרשמו בניסוי.
גירית הדבש

| גירית הדבש |
| --- | --- |
 גירית הדבש
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
תת־משפחה:: גיריות דבש
סוג:: גירית דבש
מין:: גירית הדבש
שם מדעי
 Mellivora capensis ‏שרבר, 1776
תחום תפוצה


גירית דבש מעבירה את גורה בפיה. דרום אפריקה
גירית דבש בדרום אפריקה
גירית הדבש (שם מדעי: Mellivora capensis) היא מין של טורף קשוח ממשפחת הסמוריים החי ברחבי אפריקה ובדרומה של אסיה מזרחה עד הודו, וכן בישראל. למרות שמה היא איננה משוייכת לקבוצת הגיריות והיא קרובה יותר לסמורים.
גירית הדבש היא חיה פראית וקשוחה המסוגלת להתמודד עם טורפים רבים. אמצעי ההגנה שלה כוללים עור עבה והפרשת נוזל מצחין. הגירית ניזונה בעיקר מבשר ולא תהסס לטרוף אף נחשים ארסיים. היא מגוונת את תזונתה באמצעות מזון מן הצומח, כמו פירות.
פירוש השם המדעי של הגירית הוא: "אוכלת-דבש מהכֵּף", עקב מנהגה לזלול דבש מכוורות דבורים. המין "M. capensis", הוגדר ב-1777 על ידי החוקר הגרמני יוהאן כריסטיאן דניאל פון שרבר (אנ'). הוא הגדיר את המין על סמך שלד גירית שנמצא במושבת הכף, וזה מקור השם.
גירית הדבש היא המין היחיד הקיים מן הסוג גירית דבש (Mellivora), אף שבעבר התקיימו מינים נוספים כמו גירית דבש בנפילד.
מאפיינים

גירית הדבש היא בעל חיים חכם המתאפיין בגוף חסון, גפיים חזקות וזנב עבות, הליכה גמישה וזריזה. הראש קטן ושטוח, העיניים קטנות והאוזניים כמעט שאינן בולטות, עדות להתאמתן לקרבות. אורכו של הזכר כ-70 ס"מ, אורך הנקבה כ-60 ס"מ. זכר בוגר מגיע למשקל של כ-10 קילוגרם, בעוד משקל הנקבה מגיע ל-6 קילוגרמים. לגירית טפרים ארוכים ברגליה הקדמיות, המגיעים לאורך כ-4 סנטימטר, ומסייעים לפתיחת כוורות דבורים; ברגליים האחוריות הטפרים קצרים בהרבה.
צבע הפרווה גורם לגירית להיות בולטת יחסית: חלקה העליון מהגב ועד המצח לבן-אפור, ואילו חלקה התחתון שחור; פס לבן מפריד בין שני החלקים. הזנב שחור וקצהו אפור. צבען של גיריות הדבש משמש להזהרת טורפים אחרים.
מלבד צבעה, לגירית הדבש יש מספר טכניקות הגנה עצמית, בהן נשיכה, הכאה בעזרת הטפרים, והפרשת חומר מצחין. עורה העבה מחובר לגוף באופן רופף, כך שכאשר טורף אוחז בה, היא יכולה להמשיך להתנועע ולנשוך אותו בהפתעה. העור העבה גם מגן עליה מפני נשיכות ומפני עקיצות דבורים.
הגירית אינה חוששת להתעמת גם עם חיות גדולות ממנה בהרבה. גיריות נצפו מניסות טורפים גדולים מטרפם, רודפות אחר פילים וקרנפים ומבריחות אותם, ואף מתעמתות עם אריות, שאינם מעיזים לתקוף אותן. בזכות עמידותה לארס היא מצליחה לטרוף נחשים ארסיים.
שעות הפעילות של הגירית מושפעות מתנאי הסביבה וזמינות המזון – בעונה החמה הגירית פעילה בעיקר בלילה, אך לעיתים גם בשעות בין הערביים ובשעות הבוקר המוקדמות; בעונה הקרה היא פעילה בעיקר ביום. את שאר הזמן הגירית מבלה במאורות שהיא חופרת.
גירית הדבש חיה במגוון רחב של בתי גידול, מהמדבר ועד ליערות טרופיים, בשטחי חולות, ערבות, ביצות, עצים, סלעים ואף מערות.
מצב השימור של הגירית בישראל הוא מין בסכנת הכחדה. נכון לשנת 2022 נותרו פרטים בודדים בדרום הארץ, אף כי בעבר נצפו גיריות במספר אזורים נוספים – בגולן, בעמק החולה, בגליל העליון המזרחי, בשפלת יהודה, בצפון-מערב הנגב ובערבה.
רבייה והתפתחות הגורים

גירית הדבש חיה בבדידות בשטח מחיה נרחב (עד כדי 600 קמ"ר לזכר ו-150 קמ"ר לנקבה באפריקה), ומפגשים מתקיימים לצורכי רבייה בלבד. ההזדווגות יכולה להתרחש כל השנה, ואחרי כ-6 חודשי היריון הנקבה ממליטה בדרך כלל שני גורים. הגורים נולדים עיוורים, חירשים וללא שיער, בדגם צבע שחור ולבן. הגורים יונקים מאימותיהם בחודשים הראשונים לחייהם, כאשר האם שוכבת על גבה, והגור מונח על בטנה עם זנבו על ראשה. בגיל שלושה חודשים, לאחר שהגורים מתחילים לראות ולשמוע, הם מתחילים להתלוות לאימותיהם בחיפוש אחר מזון, ובמקביל נגמלים מיניקה. בשלב זה הגורים תלויים באימותיהם בהשגת מזון, ציד, טיפוס וחפירה.
הגורים מגיעים לעצמאות ונפרדים מהאם בגיל 12–16 חודשים, ומגיעים לבגרות מינית לאחר מכן (גיל מדויק לא ידוע, מוערך כי בגילאי 2–3 שנים). הנקבות מגיעות לעצמאות ולבגרות מוקדם יותר מהזכרים.
תזונה

גירית הדבש ניזונה מחרקים, מכרסמים קטנים, נחשים, לטאות, דבש ופגרים. כאשר הטרף קטן, הגירית אוכלת את כל חלקיו, כולל פרווה, עצמות ונוצות. בתנאי מצוקה נצפו גיריות החופרות קברים.
תת-מינים

בעולם מספר תת-מינים שניתן להם שם, והם מסווגים בעיקר לפי צבע הפרווה וסוגי הפרווה:
גירית אתיופית (Mellivora capensis abyssinica)
גירית טורקמנית (Mellivora capensis buechneri) – גדולה יותר משאר המינים
גירית ימת הצ'אד (Mellivora capensis concisa) – מתאפיינת בהיעדר שערות לבנות באזור המותניים
גירית שחורה (Mellivora capensis cottoni) – ייחודית בצבעה השחור על כל הגוף
גירית נפאלית (Mellivora capensis inaurita)
גירית הודית (Mellivora capensis indica) – קטנה יותר משאר המינים
גירית אפריקנית (Mellivora capensis leuconota) – האזור העליון מכוסה פרווה בצבע שמנת עם טיפה שחור
גירית ערבית (Mellivora capensis pumilio)
גירית קנייתית (Mellivora capensis maxwelli)
גירית מנוקדת (Mellivora capensis signata) – צבעה הלבן בבסיס משתנה לגווני שמנת לאורך גופה
גירית פרסית (Mellivora capensis wilsoni)
גירית הכף (Mellivora capensis capensis)
מחקרים

שני מחקרים מקיפים נוהלו בתחילת שנות ה-2000 במדבר קלהארי ובמוזמביק על ידי זוג חוקרים, קולין וקיית בג, ובזימבבואה על ידי בוקי וריצ'רד פיק. בני הזוג פיק קיבלו גור גירית בן שבועיים, שאמו נורתה בידי צייד, והעבירו אותו אל שמורת טבע פרטית שבבעלותם, הנמצאת ב"מטובו הילס". הגור, שקיבל את השם באדג', גדל אומנם בקרבת בני אדם, אך לא היה כלוא בבית או בחצר, אלא ניתן לו החופש להסתובב ברחבי השמורה ולנהל חיי בר מוחלטים, כאשר הבית משמש לו מפלט או תחליף לאם. לאחר אלפי שעות תצפית למדו החוקרים על אומץ ליבה של הגירית, חוזקה הפיזי (הגור שרד בעיטת ג'ירף), חסינותה מפני עקיצות דבורים וארס נחשים, וכן על יכולתה להשתמש בכלים.
באחד המחקרים שנעשו במדבר קלהארי בסוף שנות ה-80' נמצא שהנץ האפור הדרומי מקיים יחסי קומנסליזם עם הגירית. הנץ מאתר גירית בסביבתו, עוקב אחריה ומחכה לרגע שהיא תחפור מחילה כדי לחלץ ממנה מכרסמים וזוחלים, שלעיתים בורחים החוצה ונחטפים בידי הנץ.
בתרבות הפופולרית

בעשור השני של המילניום השני הפכה גירית הדבש לסמל ול meme המייצג קשיחות בתרבות האינטרנט, בעקבות סרטון היוטיוב הויראלי "The Crazy Nastyass Honey Badger".
לוחמה יוונית בעת העתיקה

תמונה המציגה רגלים יוונים בשלהי תקופת המעבר ובראשית התקופה הארכאית; משויך לאמן דיפלון ומתוארך לאמצע המאה ה-8 לפנה"ס
הופליטים נלחמים; ציור בסגנון הדמות השחורה, המחצית הראשונה של המאה ה-6 לפנה"ס; מוצג במוזיאון הלובר
הלוחמה היוונית בעת העתיקה תפסה מקום מרכזי בעולמם של היוונים עוד משחר תולדותיהם, כפי שמעיד עליהם הומרוס בשירתו. הלוחמה הייתה נפוצה עד כדי כך שדווקא עתות השלום נחשבו ליוצאות הדופן ולא המלחמה.